ঢাকা বিশ্ববিদ্যালয়ের ইংরেজি বিভাগের অধ্যাপক প্রফেসর ড. সৈয়দ মনজুরুল ইসলাম বলেছেন, প্রাণচঞ্চল ও খোলা মনের মেধাবী ছাত্রী টুম্পাকে বিস্তরভাবে চেনা ও জানার সুযোগ ছিল না। আমন্ত্রিত শিক্ষক হিসেবে কয়েকটি ক্লাশে তার ভেতরের পরিশুদ্ধ প্রভায় আমি মুদ্ধ হয়েছি। তার মধ্যে কোন নেতিবাচক আচরণ ছিল না। সে শিক্ষকদের সম্মান করতো। সে বিনত ছিলো ফলভারে আনত বৃক্ষের মত। তার মূল্য বোধকে যদি সমাজে প্রতিষ্ঠা করতে পারি এবং তার খোলা মনের বিশুদ্ধ বাতাসকে যদি ফিরিয়ে আনতে পারি আমরা শুদ্ধ পরিবেশে ভালো নিঃশ্বাস নিতে পারবো। এভাবেই টুম্পার প্রতি শ্রদ্ধা জানানো সম্ভব।